Fællesudvalget

**for Grundejerforeninger på Enø, Lungshave og Fjordhusene**

**Referat fra bestyrelsesmøde 17. november 2018.**

**Deltagere:**

Alle foreninger bortset fra Strandgården og Kildeengen var repræsenterede.

1. **Status på Højvandsdige Projektet.**

På grund af skifte af kontaktperson i kommunen er det forventede orienteringsmøde / borgermøde om projektets status udsat til starten af 2019.

Fællesudvalget beklager forsinkelsen og ønsker næste borgermøde afholdt hurtigst muligt. Det må dog være forudsætning for borgermødets afholdelse, at forslaget til endelig partsfordeling er afklaret forud for mødet.

Højvandsstatistikker kan findes på: **kysterne.kyst.dk**

1. **Ny affaldsordning samt betaling for beholdere.**

Redegørelsen fra kommunen taget til efterretning.

Det er Fællesudvalgets ønske, at renovationsarbejderne sætter sækkene i stativernes holdere, så man undgår at signalere til uønskede personer, at sommerhuset ikke er i brug for øjeblikket.

1. **Høring vedrørende ny udstykning af sommerhusgrunde.**

Der er indkommet mange høringssvar til kommunens forslag til turismetillæg. Kun ganske få svar er positive.

Efter mødets afholdelse oplyses det, at sagen om Turismetillæg kommer til politisk behandling i Plan- og Erhvervsudvalget 3. December 2018.

1. **Hastigheds- og trafikmålinger på Enø Kystvej.**

Teknisk Udvalg blev orienteret om resultaterne af målingen 29.8.2018.

Stigningen i antal køretøjer på døgn er relativt beskeden over årene.

Dog er der en stor stigning i antallet af lastbiler pr. døgn.

Desuden fremgår det af undersøgelsen, at antallet af hastigheds-overskridelserne er øget væsentligt.

Teknisk Udvalg er enig med Fu i, at der er behov for at skabe et mere sammenhængende stisystem på Enø.

Fu vil forsat presse på for at få etableret cykelstier, idet mange cyklister

anvender det eksisterende fortov langs Enø Kystvej som cykelsti på grund af angst for at cykle i vejsiden.

Fortovets belægning er i øvrigt i meget dårlig stand.

Fu mener stadig, at etablering af en 2 i 1 –vej kunne være en mulighed, men selv en stiplet afmærkning i siden af vejen kunne øge sikkerheden for cyklister væsentligt og muligvis også bedre deres retsstilling i forbindelse med eventuelle uheld.

Fu ønsker adgang til en udbygget statistik, ligesom der enkelte uafklarede ting i det modtagne skema.

1. **Tangrensning på Lungshave / Enø Strand.**

Kommunen har reduceret tangrensningen langs stranden og stopper nu rensningen lige efter selve badeområdet. Det medfører ophobninger af tang langs Lungshave- og Enø Strand med store lugtgener i varme perioder.

Der er desuden lugtgener fra affald på grund af manglende affaldsstativer.

Næstved Havn står som ejer af området, medens det praktiske arbejde varetages af Vej- og Park, og det er indtrykket, at Næstved Havn har reduceret midlerne til rensning.

Per Ourø udarbejder en henvendelse til kommunen i sagen.

1. **Fibia-nettet.**

Grundejerforeningerne oplever stadig mangler i re-etableringen af området efter gravearbejdet.

Der resterer stadig en afleveringsforretning mellem kommunen og Fibia.

1. **Ønske om ændring af deklarationer af bebyggelsesprocenter. (Egemosegård)**

I skrivelse fra kommunen til bestyrelsen fra Egemosegård erkender de, at det er uhensigtsmæssigt og besværligt af håndtere de mange forskellige deklarationer for området, hvorfor kommunen også gerne ser en fælles lokalplan for resten af sommerhusområdet på Enø.

En kommunalt udarbejdet lokalplan vil overtrumfe lokale deklarationer, men kommunen erkender samtidig, at arbejdet med en lokalplan vil tage lang tid.

Det vil fremme processen, at grundejerforeningerne markerer deres ønske om en fælles lokalplan via vedtagelser på de respektive generalforsamlinger, hvorefter Fu vil kunne rette en fælles henvendelse i sagen.

Jørn Jakobsen oplyste, at man havde forhandlinger med kommunen i sagen allerede i 2008, og at man da fik oplyst, at kommunen var meget langt i arbejdet med en lokalplan.

8. **Eventuelt.**

Belært af erfaringerne fra sidste sæson med de mange tyverier begået af langtidslejere i sommerhusene har både Novasol og Dancenter strammet betingelserne for langtidsudlejning af sommerhuse til erhvervsformål væsentligt, bl. a. vil udlejningsperioden højst kunne være 3 uger, og der vil være forskellige andre stramninger i lejebetingelserne.

Referat ved Frank Johansen